Mark Schwarzer

Kerjaya kelab

Kelab pertama Schwarzer ialah Colo Cougars yang berlokasi di Richmond, New South Wales. Schwarzer telah memulakan kerjaya profesionalnya ketika berumur 19 tahun bersama Marconi Stallions dengan menyertai National Soccer League. Beliau meninggalkan kelab Sydney itu dan bermain di kelab Jerman, iaitu Dynamo Dresden dan FC Kaiserslautern. Beliau kemudian ke England untuk bermain bersama Bradford City, di mana beliau kemudian menyertai Middlesbrough pada Februari 1997.

Middlesbrough

Schwarzer membuat debut bersama Middlesbrough ketika menentang Stockport County dalam perlawanan separuh akhir Piala Liga Inggeris. Beliau bermain dalam perlawanan akhir menentang Leicester City, seri 1–1 draw tetapi beliau mengalami kecederaan dan terpaksa keluar dari perlawanan. Dalam perlawanan itu, Middlesbrough tewas.
Dalam perlawanan akhir musim 2004–05 menentang Manchester City, beliau berjaya menyelamat sepakan penalti dari Robbie Fowler pada masa tambahan ketika keputusan perlawanan seri 1-1. Keputusan itu meletakkan Middlesbrough pada kedudukan ketujuh dan layak ke Piala UEFA.
Schwarzer dikhabarkan akan meninggalkan Middlesbrough pada lewat 2005 dan akan menyertai kelab baru tetapi beliau membatalkan niatnya pada 20 Januari 2006 untuk menyertai kelab baru. Ketika beliau menentang West Ham United, beliau mengalami kecederaan dan terpaksa berehat sepanjang musim. Tetapi beliau kembali semula dalam perlawanan akhir Piala UEFA menentang Sevilla. Ketika kejayaan pasukan beliau membenam Portsmouth pada 29 Disember, beliau menjadi pemain terlama Liga Perdana dalam satu kelab mengalahkan rekod Dennis Bergkamp, 315 perlawanan.

Fulham

Kontrak Schwarzer bersama Middlesbrough akan tamat pada Jun 2008 dan beliau ditawarkan satu lagi kontrak baru, pengurus Gareth Southgate merancang untuk memiliki seorang penjaga gol baru. Pada 21 Mei 2008, Schwarzer menandatangani kontrak selama dua tahun bersama Fulham selepas 11 tahun bersama Middlesbrough. Schwarzer telah memasuki temu ramah dalam program The World Game di mana beliau mengatakan pernah ditawarkan oleh kelab Bayern Munich dan Juventus tetapi menolak kerana mereka ingin beliau menjadi posisi nombor satu penjaga gol.
Schwarzer membuat debut bersama Fulham ketika menentang Hull City, tewas 2-1, tetapi beliau mengekalkan rekod bersih dalam perlawanan berikutnya menang 1-0 ke atas Arsenal dan bermain setiap minit dalam musim 2008–09. Beliau juga mengekalkan rekod bersih dalam musim 2008–09 dan dalam semua kejohanan.
Schwarzer membuat aksi terbaik bersama Fulham walaupun Fulham tangga ke-17 liga sebelum ini. Kemenangan ke atas Arsenal, Manchester United dan seri ke atas Chelsea banyak aksi menyelamat bola oleh Schwarzer. Beliau telah menerima sebagai Pemain Terbaik Fulham 2008–09 dalam tahun pertamanya bersama kelab itu. Beliau juga dinobatkan sebagai "Pemain Bulanan Liga Perdana" paad Februari 2010 di mana beliau hanya dibolosi satu gol, dua menang dan dua seri bersama pasukannya pada bulan tersebut, membuatkan beliau menjadi satu-satu pemain Australia yang lakukan sedemikian.
Beliau merupakan pemain penting Fulham ketika perlawanan akhir Liga Eropah pada 2010 tetapi pasukannya tewas kepada juara Eropah, Atlético Madrid dari Sepanyol.
Schwarzer menandatangani kontrak baru bersama Fulhan pada18 Januari 2012 di mana beliau kekal bersama Fulham sehingga musim panas 2013.
Schwarzer menyelamatkan tendangan penalti yang dilakukan oleh Mikel Arteta ketika masa tambahan untuk membantu Fulham seri 3–3 menentang Arsenal.
Pada 5 Jun 2013, Schwarzer mengumumkan beliau akan meninggalkan Fulham selepas ketibaan Maarten Stekelenburg. Beliau berkata, "Saya telah mendengar berita ini." "Ia bukan kejutan yang hebat dan saya dilihat akan mencari kelab lain."
Schwarzer merupakan salah satu daripada 12 pemain Fulham ketika pengakhiran musim Liga Perdana Inggeris 2012–13.

Chelsea

Pada 9 Julai 2013, Schwarzer menandatangani kontrak selama tahun bersama musuh Fulham, Chelsea dalam perpindahan percuma. Beliau kemudian berkata,"Ia adalah salah satu kelab terbesar dan terhebat di dunia dan saya berasa gembira bersama Chelsea".

Musim 2013-14

Beliau membuat debutnya bersama Chelsea ketika menentang Swindon Town dalam perlawanan Piala Liga Inggeris 2013–14. Dalam perlawanan kedua Schwarzer bersama Chelsea, beliau bermain dengan baik dan tidak bolos ketika menyingkirkan Arsenal dari kejohanan itu, Chelsea menang 2-0 pada 29 Oktober.
Pada 11 Disember, Schwarzer menjadi pemain tertua bermain di Liga Juara-Juara UEFA di mana beliau bermain dengan baik dan tidak dibolos ketika menentang Steaua București, 1-0 di mana keputusan itu Chelsea melangkah ke peringkat kalah mati.
Schwarzer menjadi pemain tertua mewakili Chelsea di Liga Perdana ketika menentang Sunderland pada 19 April 2014 ketika beliau berusia 41 tahun dan 195 hari. Beliau menjadi pemain tertua dan memecah rekod yang dilakar oleh Graham Rix (37 tahun 203 hari). Pada 22 April, beliau menggantikan Petr Čech selepas pemain itu tercedera pada separuh masa pertama dalam perlawanan separuh akhir Liga Juara-Juara menentang Atlético Madrid, seri 0–0.
Pada 27 April beliau memulakan perlawanan menentang Liverpool di Anfield. Beliau bermain dengan baik tanpa dibolosi di mana Chelsea menang 2-0 ke atas Liverpool. Ini merupakan permainan ke-150 Liga Perdana buat Schwarzer tanpa dibolos.

Musim 2014-15

Schwarzer termasuk dalam skuad Chelsea ketika musim 2014-15 tetapi beliau hanya menandatangani kontrak selama satu tahun bersama kelab London itu pada 30 Jun 2014.

Kerjaya antarabangsa

Schwarzer membuat debut antarabangsa bersama pasukan kebangsaan Australia ketika menentang Kanada di Edmonton dalam perlawanan kelayakan Piala Dunia FIFA 1994. Beliau menjadi pemain gantian untuk Milan Blagojevic selepas pilihan pertama, Robert Zabica dikeluarkan pada minit ke-17. Dalam perlawanan kedua di Sydney, beliau menjadi menjadi penyelamat Australia apabila menyelamat dua penalti dan berjaya menghantar Australia ke peringkat terakhir menentang Argentina. Beliau tidak bermain dalam perlawanan itu dan Australia tewas 2-1 berdasarkan agregat.
Dalam perlawanan play-off kelayakan Piala Dunia FIFA 2006 menentang Uruguay, Schwarzer tidak bermain dalam perlawanan pertama di Montevideo apabila Australia tewas 1-0 dan apabila perlawanan kedua di Sydney, Australia menang 1-0 dan agregat menjadi 1-1. Schwarzer menjadi penyelamat Australia apabila menyelamat dua tendangan penalti dan kemenangan memihak kepada Australia, 4-2.
Dalam perlawanan Piala Dunia FIFA 2006 di Jerman, beliau bermain dua perlawanan peringkat kumpulan Australia menentang Jepun dan menentang Brazil. Dalam perlawanan ketiga, beliau digantikan oleh Željko Kalac, tetapi selepas Kala membuat aksi hambar, beliau menjadi penjaga gol utama ketika pusingan 16 menentang Itali. Walau bagaimanapun, beliau tidak berjaya menampan bola yang disudahkan oleh Francesco Totti dalam masa kecederaan dan sejurus selepas itu, Australia tersingkir dari Piala Dunia.
Selepas Piala Dunia 2006, beliau bermain dalam setiap perlawanan Australia di Piala Asia 2007. Walaupun beliau bermain kurang memuaskan ketika seri 1-1 menentang Oman, beliau melakukan aksi yang hambar sekali lagi ketika pasukan Australia tewas memalukan 3-1 kepada Iraq. Beliau juga tidak berjaya menepis beberapa tendangan penalti yang dilakukan oleh pemain Jepun ketika seri 1-1 menentang Jepun. Pasukan Socceroos tersingkir apabila Schwarzer tidak berjaya menyelamat beberapa tendangan pemain Jepun. Selepas perlawanan, beliau berkata ini adalah kali pertama tendangan penalti dalam kerjayanya yang pernah tewas.
Schwarzer menyelamat tendangan penalti yang dilakukan oleh Shao Jiayi pada minit ke-89 ketika menentang China, seri 0-0 dalam perlawanan kelayakan Piala Dunia FIFA 2010 pada Mac 2008. Beliau menerima kad kuning kedua dalam kejohanan yang sama ketika menentang Qatar di Doha di mana Australia menang selesa 3-1. Beliau terlepas perlawanan kedua Australia menentang China di Sydney. Beliau bermain setiap perlawanan dalam perlawanan kedua kelayakan.
Beliau menjadi pilihan pertama penjaga gol dalam kesemua tiga perlawanan peringkat kumpulan dalam Piala Dunia FIFA 2010 di Afrika Selatan. Australia bersama pasukan Jerman, Ghana dan Serbia. Pada perlawanan pertama, Australia kalah besar kepada pasukan besar Jerman, 4-0 tetapi pasukan Socceroos seri 1-1 bersama Ghana dalam perlawanan seterusnya. Dalam perlawanan terakhir, Australia menumpaskan Serbia 2-1 dan Australia mengutip empat mata tetapi ia tidak cukup untuk ke pusingan 16 apabila perbezaan gol bersama Ghana.
Selepas kejohanan, Schwarzer merasakan beliau mungkin beraksi di Piala Dunia FIFA 2014 di mana usia beliau pada ketika itu 41 tahun. Walau bagaimanapun, pada 5 November 2013, beliau mengumumkan persaraan bola sepak dari pasukan kebangsaan.

Kehidupan

Schwarzer telah dilahirkan di North Richmond, Sydney dan belajar di Sekolah Tinggi Colo. Beliau bermain bola sepak bersama kelab Colo Cougars. Ibu bapa beliau, Hans-Joachim dan Doris merupakan imigran ke Australia dari Jerman pada 1968. Beliau merupakan penutur bahasa Jerman.
Pada 2009, Schwarzer telah dianugerahkan pingat Order of Australia.